13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 710 της 21 Ιουλ./24 Αυγ. 1977 (ΦΕΚ Α΄ 230) Περί ειδικής δοκιμασίας παρά τη Φιλοσοφική Σχολή του Πανεπιστημίου Θεσσαλονίκης διδακτόρων και πτυχιούχων τμήματος Γαλλικών ή Αμερικανικών ή Αγγλικών ή Γερμανικών ή Ιταλικών Σπουδών Φιλοσοφικής Σχολής Αλλοδαπών ανεγνωρισμένων ομοταγών Πανεπιστημίων και καθορισμού του τύπου του ενδεικτικού αυτών. Έχοντες υπ’ όψει: 1.Τας διατάξεις των άρθρων: α)220 του Νόμ. 5343/1932 «περί οργανισμού του Πανεπιστημίου Αθηνών», β)μόνον του από 27.7/14.8.1935 Π.Δ/τος «περί ισχύος των άρθρ. 220 και 221 του Νόμ. 5343/1932 «περί οργανισμού του Πανεπιστημίου Αθηνών και δια το Πανεπιστήμιον Θεσσαλονίκης». 2.Την πρότασιν της Φιλοσοφικής Σχολής (συνεδρία 9.12.1976) και της Συγκλήτου (συνεδρία 23.2.1977) του Πανεπιστημίου Θεσσαλονίκης και  3.Την υπ’ αριθ. 427/1977 γμνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρ.1.-1.Διδάκτορες ή πτυχιούχοι τμήματος Αμερικανικών ή Αγγλικών , ή Γαλλικών ή Γερμανικών ή Ιταλικών Σπουδών της Φιλοσοφικής Σχολής αλλοδαπού ανεγνωρισμένου ομοταγούς Πανεπιστημίου αποκτώσι το δικαίωμα της εξασκήσεως του επαγγέλματος αυτών εν Ελλάδι ή του διορισμού εις δημοσίαν θέσιν, εφ’ όσον υποστώσι ειδικήν δοκιμασίαν παρά τη Φιλοσοφική Σχολή του Πανεπιστημίου Θεσσαλονίκης εις τα κάτωθι μαθήματα: α)Νέα Ελληνικά  β)Ιστορία 2.Εκτός των μαθημάτων τούτων, α)οι του Αγγλικού τμήματος εξετάζονται και εις το μάθημα Μεθοδολογία της διδασκαλίας της Αγγλικής γλώσσης, β)οι του Γαλλικού τμήματος εξετάζονται εις τα μαθήματα:(1)Μεθοδολογία της διδασκαλίας της Γαλλικής γλώσσης και (2)Συγγραφή δοκιμίου εις γενικόν θέμα της Γαλλικής Λογοτεχνίας, γ)οι του Γερμανικού τμήματος εξετάζονται και εις τα μαθήματα: (1)Διδακτική της Γερμανικής γλώσσης και (2) θεωρία μεταφράσεως και μετάφρασις κειμένων της Γερμανικής εις την Ελληνικήν και τανάπαλιν, δ)οι του Ιταλικού τμήματος εξετάζονται και εις τα μαθήματα (1)Διδακτική της Ιταλικής γλώσσης και (2)μετάφρασις εκ της Ελληνικής εις την Ιταλικήν και τανάπαλιν. Άρθρ.2.-Ο βουλόμενος να υποστή την εν άρθρ. 1 του παρόντος δοκιμασίαν υποχρεούται να υποβάλη εις την Κοσμητείαν της Φιλοσοφικής Σχολής σχετικήν αίτησιν μετά του διπλώματος ή του πτυχίου αυτού, δεόντως κεκυρωμένον και εν μεταφράσει. (Αντί για  τη σελ. 490,05) Σελ. 490,05(α) Τεύχος 1373 Σελ. 107 Ινστιτούτο Ξένων Γλωσσών και Φιλολογιών Παν/μίου Θεσ/νίκης 31.Ε.δ.11-13 Άρθρ.3.-1.Η εν άρθρ. 1 του παρόντος δοκιμασία διεξάγεται ενώπιον επιτροπής αποτελουμένης εκ των καθηγητών των εξεταζομένων μαθημάτων και προεδρευομένης υπό του Κοσμήτορος της Σχολής. 2.Επιτυχών κατά τας εξετάσεις, δι’ ας ισχύει η υπό του άρθρ. 186 του Νόμ. 5343/1932 καθοριζομένη βαθμολογική κλίμαξ, θεωρείται ο λαβών εις άπαντα τα εν τω άρθρ. 1 του παρόντος, οριζόμενα μαθήματα, τον βαθμόν τουλάχιστον «ΚΑΛΩΣ» (πέντε) άλλως θεωρείται αποτυχών. 3.Ο εν τινι μαθήματι αποτυχών επανεξετάζεται εις το μάθημα τούτο μετά τρίμηνον. Άρθρ.4.-Εις τον ευδοκίμως υποστάντα την δοκιμασίαν χορηγείται ενδεικτικόν, υπογραφόμενον υπό του Κοσμήτορος και του Γραμματέως της Σχολής του οποίου ο τύπος έχει ως εξής: ΠΑΝΕΠΙΣΤΗΜΙΟΝ ΘΕΣΣΑΛΟΝΙΚΗΣ Ο κ.……………………………………………εκ ………………………….ορμώμενος διδάκτωρ ή πτυχιούχος Τμήματος Αμερικανικών ή Αγγλικών, Γαλλικών, Γερμανικών και Ιταλικών Σπουδών του Πανεπιστημίου ……..υπέστη ευδοκίμως την υπό των Πανεπιστημιακών Νόμων οριζομένην δοκιμασίαν προς κτήσιν του δικαιώματος διορισμού εν δημοσία θέσει ως και της εξασκήσεως επαγγέλματος εν Ελλάδι. Άρθρ.5.-Το από 12/29.7.1958 Β.Δ/μα (ΦΕΚ 112 τ.Α΄) «περί ειδικής δοκιμασίας παρά τη Φιλοσοφική Σχολή του Πανεπιστημίου Θεσσαλονίκης διδακτόρων και πτυχιούχων τμήματος Γαλλικών, Αμερικανικών ή Αγγλικών Σπουδών της Φιλοσοφικής Σχολής Αλλοδαπών ανεγνωρισμένων ομοταγών Παν/μίων και καθορισμού του τύπου ενδεικτικού αυτών» καταργείται. Εις τον Υπουργόν Εθνικής Παιδείας και Θρησκευμάτων ανατίθεμεν την δημοσίευσιν και εκτέλεσιν του παρόντος Π.Δ/τος. 